CELEX: 32014D0841
Language: ro
Date: 2014-11-26 00:00:00
Title: 2014/841/UE, Euratom: Decizia de punere în aplicare a Comisiei din 26 noiembrie 2014 de modificare a Deciziei de punere în aplicare 2013/749/UE, Euratom de autorizare a Portugaliei să utilizeze anumite estimări aproximative pentru calculul bazei resurselor proprii TVA [notificată cu numărul C(2014) 8922]

28.11.2014   
            
            
               RO
            
            
               Jurnalul Oficial al Uniunii Europene
            
            
               L 343/27
            
         DECIZIA DE PUNERE ÎN APLICARE A COMISIEI
   din 26 noiembrie 2014
   de modificare a Deciziei de punere în aplicare 2013/749/UE, Euratom de autorizare a Portugaliei să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2014) 8922]
      
   
   (Numai textul în limba portugheză este autentic)
   
      (2014/841/UE, Euratom)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 4 alineatul (4) și articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 377 din Directiva 2006/112/CE a Consiliului (2), Portugalia poate continua să scutească operațiunile prevăzute în anexa X partea B punctul 10 la directiva respectivă, în conformitate cu condițiile aplicabile în statul membru respectiv la 1 ianuarie 1989. Aceste operațiuni trebuie luate în considerare pentru determinarea bazei resurselor proprii TVA.
            
         
               (2)
            
            
               În răspunsul său din 10 aprilie 2014 la scrisoarea Comisiei din 19 februarie 2014 pe tema simplificării controalelor privind resursele proprii TVA (3), Portugalia a solicitat autorizarea Comisiei de a utiliza un procent fix din baza intermediară pentru calculul bazei resurselor proprii TVA pentru operațiunile prevăzute în anexa X partea B punctul 10 la Directiva 2006/112/CE pentru exercițiile financiare 2014-2020. Portugalia a arătat că procentul istoric a rămas stabil în timp. Prin urmare, Portugalia ar trebui să fie autorizată să calculeze baza resurselor proprii TVA utilizând un procent fix, în conformitate cu scrisoarea trimisă de Comisie.
            
         
               (3)
            
            
               Portugalia a solicitat Comisiei autorizarea de a utiliza date provenite din conturile naționale din cadrul Sistemului european de conturi 2010 (SEC 2010) referitoare la exercițiul 2011 pentru calcularea cotei medii ponderate a TVA pentru exercițiul financiar 2014. Cele mai recente date disponibile provenite din conturile naționale din cadrul SEC 95 și care prezintă nivelul necesar de dezagregare se referă la exercițiul 2010, în timp ce datele provenite din conturile naționale din cadrul SEC 2010 care prezintă nivelul necesar de dezagregare vor fi disponibile în privința exercițiului 2011 în momentul în care Portugalia va trebui să prezinte declarația privind baza resurselor proprii TVA corespunzătoare exercițiului financiar 2014. Prin urmare, Portugalia ar trebui să fie autorizată să utilizeze datele provenite din conturile naționale din cadrul SEC 2010 referitoare la exercițiul 2011 în scopul calculării cotei medii ponderate a TVA pentru exercițiul financiar 2014.
            
         
               (4)
            
            
               În conformitate cu articolul 10 alineatul (2) din Regulamentul (UE) nr. 2013/549 al Parlamentului European și al Consiliului (4) (SEC 2010), statele membre pot, în scopul determinării resurselor proprii bazate pe TVA, utiliza date bazate pe SEC 2010 în perioada în care Decizia 2007/436/CE, Euratom a Consiliului (5) rămâne în vigoare, în cazurile în care datele detaliate SEC 95 necesare nu sunt disponibile.
            
         
               (5)
            
            
               Din motive de transparență și de securitate juridică, este necesar să se limiteze în timp aplicabilitatea acestei autorizări.
            
         
               (6)
            
            
               Așadar, este adecvat să se modifice Decizia de punere în aplicare 2013/749/UE, Euratom a Comisiei (6) în consecință,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2013/749/UE, Euratom se modifică după cum urmează:
   
               1.
            
            
               Titlul se înlocuiește cu următorul text:
               .
            
         
               2.
            
            
               Articolul 1 se înlocuiește cu următorul text:
               „Articolul 1
               În scopul calculării bazei resurselor proprii TVA pentru perioada cuprinsă între 1 ianuarie și 31 decembrie 2013, Portugalia este autorizată să utilizeze estimări aproximative în ceea ce privește următoarele categorii de operațiuni menționate în anexa X partea B la Directiva 2006/112/CE:
               
                            
                        
                        
                           Transportul de persoane (punctul 10).”
                        
                     
         
               3.
            
            
               Se introduce următorul articol 1a:
               „Articolul 1a
               În scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2020, Portugalia este autorizată să utilizeze procentul de 0,03 % din baza intermediară în ceea ce privește operațiunile prevăzute în anexa X partea B punctul 10 (transportul de persoane) la Directiva 2006/112/CE.”
            
         
               4.
            
            
               Articolul 2 se înlocuiește cu următorul text:
               „Articolul 2
               În scopul defalcării operațiunilor pe categorii statistice, Portugalia este autorizată să utilizeze datele provenite din conturile naționale din cadrul SEC 2010 referitoare la exercițiul 2011 pentru a calcula baza resurselor proprii TVA corespunzătoare exercițiului financiar 2014.”
            
         Articolul 2
   Prezenta decizie se adresează Republicii Portugheze.
   
      Adoptată la Bruxelles, 26 noiembrie 2014.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Ares(2014)405079.
   
      (4)  Regulamentul (UE) nr. 549/2013 al Parlamentului European și al Consiliului din 21 mai 2013 privind Sistemul european de conturi naționale și regionale din Uniunea Europeană (JO L 174, 26.6.2013, p. 1).
   
      (5)  Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene (JO L 163, 23.6.2007, p. 17).
   
      (6)  Decizia de punere în aplicare 2013/749/UE, Euratom a Comisiei din 10 decembrie 2013 de autorizare a Portugaliei să utilizeze anumite estimări aproximative pentru calculul bazei resurselor proprii TVA (JO L 333, 12.12.2013, p. 81).